Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako galdera, Kultura, Kirol eta Gazteria Departamentuak aurrera eraman dituen ekimenei buruz programa-akordioko 7. puntuan aipatzen den honako konpromiso hau betetzeko: “Kulturgileek berek kudeatzen dituzten guneak sustatzea eta horretarako bide ematea, eta zentro soziokultural guztiak parte-hartzearen bidez kudeatzea”.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Nafarroako Gobernurako programa-akordioak, kulturaren atalari dagokionez, honako hau jasotzen du 7. puntuan: “Kulturgileek berek kudeatzen dituzten guneak sustatzea eta horretarako bide ematea, eta zentro soziokultural guztiak parte-hartzearen bidez kudeatzea”.

Zein ekimen egin ditu Kultura, Kirol eta Gazteria Departamentuak programako konpromiso hori betetzeko eta beste zein garatuko ditu?

Iruñean, 2018ko otsailaren 7an

Foru parlamentaria: Miren Aranoa Astigarraga